Забойства Аксаны Макар

Забойства Аксаны Макар — злачынства, здзейсненае ў ноч з 9 на 10 сакавіка 2012 года ў горадзе Мікалаеве (Украіна). Яно выклікала вялікі рэзананс, у тым ліку мітынгі ва Украіне, інфармацыя аб ім была шырока прадстаўлена ў СМІ Украіны, а таксама ў Расіі і краінах ЗахадуOksana Makar in Google news.

Паводле паведамленняў СМІ і фабулы крымінальнай справы, трое грамадзян Украіны згвалтавалі 18-гадовую грамадзянку Аксану Сяргееўну Макар (нар. 11 чэрвеня 1993), пасля чаго адзін з іх пачаў душыць яе, пакуль тая не перастала падаваць прыкмет жыцця. Затым цела Макар было вынесена да будаўнічай пляцоўкі і кінута ў яме з будаўнічым смеццем. Макар была выяўленая раніцай 10 сакавіка 2012 года жывая і дастаўлена ў бальніцу з цяжкімі цялеснымі пашкоджаннямі (55 % апёк цела, пераважна спіна і ягадзіцы).

Пасля вялікага рэзанансу, 14 сакавіка Прэзідэнт Украіны Віктар Януковіч даручыў Генеральнаму пракурору Віктару Пшонку забяспечыць поўнае і неперадузятае расследаванне злачынства. Справа разглядалася на ўзроўні Генеральнай пракуратуры і галоўнага следчага ўпраўлення МУС. Міністр унутраных спраў Украіны Віталь Захарчанка накіраваў у Мікалаеў спецыялістаў Цэнтральнага апарата міністэрства.

Падзея выклікала стыхійныя мітынгі ў шэрагу гарадоў Украіны ў сярэдзіне сакавіка 2012 г.. Газета «Kyiv Post» назвала здарэнне «адным з самых жудасных злачынстваў на Украіне за апошнія гады».

Аксана Макар памерла 29 сакавіка 2012 года ад кровазліцця ў лёгкія (выкліканага моцнымі траўмамі).

27 лістапада 2012 года Цэнтральны раённы суд Мікалаева прысудзіў забойцаў: Яўгена Краснашчока — да пажыццёвага зняволення, Максіма Прысяжнюка — да 15 гадоў пазбаўлення волі, Арцёма Пагасяна — да 14 гадоў пазбаўлення волі.

 Крыніцы 

Катэгорыя:2012 год ва Украіне
Катэгорыя:2012 год у праве
Катэгорыя:Сакавік 2012 года
Катэгорыя:Забойствы ва Украіне
Катэгорыя:Мікалаеў (Мікалаеўская вобласць)